แบงก์ชาติเสนอกู้1ล้านล้านบาท กู้เศรษฐกิจด่วน
แบงก์ชาติเสนอกู้1ล้านล้านบาท กู้เศรษฐกิจด่วน จี้เร่งฉีดวัคซีนหากทำไม่ได้ ไม่มีทางแก้เรื่องอื่นได้
16 ส.ค. 2564

ดร.เศรษฐพุฒิ สุทธิวาทนฤพุฒิ ผู้ว่าการธนาคารแห่งประเทศไทย (ธปท.) เปิดเผยว่า เสนอให้รัฐบาลกู้เงิน 1 ล้านล้านบาท อัดฉีดเศรษฐกิจจากพิษโควิดที่ทำเศรษฐกิจวูบหายไป 1.8 ล้านล้านบาท หรือ 10% ของจีดีพี ซึ่งเป็นมูลค่าที่หายไปจำนวนมากทั้งนี้การกู้เงิน 1 ล้านล้านบาท จะทำให้สัดส่วนหนี้สาธารณะต่อจีดีพีเพิ่มสูงขึ้นเป็น 70% ในปี 2567 หลังจากนั้นจะเริ่มลดลง ซึ่งไม่กระทบต่อฐานะการคลัง เพราะหากเร่งกู้ตอนนี้จะทำให้สัดส่วนหนี้ต่อจีดีพีใน 10 ปี ข้างหน้า น้อยกว่าการกู้ช้านอกจากนี้ในอนาคต ประเทศไทย ต้องควรขึ้นภาษีมูลค่าเพิ่ม 7% เป็น 10% ซึ่งการขึ้นภาษีมูลค่าเพิ่ม 1% จะทำให้ประเทศมีรายได้เพิ่มขึ้นกว่า 6 หมื่นล้านบาท ซึ่งแม้ว่ายังไม่เหมาะสมขึ้นภาษีมูลค่าเพิ่มตอนนี้ แต่ในอนาคตหลีกเลี่ยงไม่ได้ดร.เศรษฐพุฒิ กล่าวว่า การแก้ปัญหาวิกฤตโควิดที่กระทบเศรษฐกิจที่รุนแรงตอนนี้ ต้องแก้ปัญหาที่ต้นตอ ต้องใช้ยาแรงและให้ตรงจุด ซึ่งสิ่งที่มีความสำคัญมากคือเรื่องสาธารณสุข คือ การฉีดวัคซีน ถ้าไม่ทำตัวนี้ ทำให้ตายก็แก้ปัญหาเศรษฐกิจไม่ได้ ตอนนี้ประเทศไทยฉีดวัคซีน 2 เข็ม เพียง 7% ต่ำกว่าประเทศแล้วเข้าใจได้ แต่ต่ำกว่าประเทศเพื่อนบ้านถือเป็นเรื่องแปลกสำหรับมาตรการช่วยเหลือของ ธปท. เรื่องการปล่อยกู้ซอฟท์โลน มีการแก้ไขกฎหมายให้คล่องตัวมากขึ้น และยังมีโครงการพักทรัพย์ พักหนี้ ที่ยังล่าช้าเพราะมีขั้นตอนดำเนินการมาก